Fairytale of New York

Fairytale of New York (euskaraz New Yorkeko Maitagarri Ipuina) 1987an The Pogues irlandar-ingeles punk-folk taldeko Jem Finer eta Shane MacGowan musikariek konposatutako abesti bat da. Abestia The Pogues taldeak jo eta Shane MacGowan eta Kirsty MacColl abeslariek abestu zuten. 1988ko If I Should Fall from Grace with God diskoaren barnean argitaratu zuten.

1987ko Eguberrietan espreski estreinatua izan zen, abestiaren gaia bera New Yorken eguberrietan aspaldiko garai onez oroitu eta elkarri sekulakoak esaten dizkioten bikote baten arteko solasaldia baita. Ordutik aurrera abesti hau urtero eguberrietako klasiko bat bilakatu, eta irratsaio, iragarki eta nonahi entzun ohi da.

Abestiak hitz gordinak ditu, MacCollek eta MacGowanek elkarri esaten dizkiotenak, eta horietan faggot edo maritxu hitza ere deitzen dio emakumezkoak gizonezkoari. Termino horren erabilerak polemika eragin du kantuaren inguruan tarteka, eta 2020an, BBCk eraldatutako hitzak zeuzkan bertsio bat zabaldu zuen berre irrati programazioan.

Erreferentziak

Kanpo estekak 
 Fairytale of New York abestiaren bideoklipa entzungai eta ikusgai. Youtube.com 

The Pogues taldearen abestiak
1987ko abestiak
Pop rock gabon kantak